ศจ.ดี.เอ. เฮนเดอร์สัน ผู้นำการรณรงค์ขจัดไข้ทรพิษ ให้หมดไปจากโลก
ในช่วงทศวรรษ 1960 และ 1970 ดี.เอ. เฮนเดอร์สัน นักระบาดวิทยาและแพทย์ชาวอเมริกัน เป็นผู้นำในการรณรงค์ขจัดไข้ทรพิษให้หมดไปจากโลก 
เขาดำเนินยุทธศาสตร์ ที่ทำให้เกิดการเปลี่ยนแปลงแนวทางของเจ้าหน้าที่ด้านสาธารณสุขในการจัดการโรคติดเชื้อและภัยคุกคามจากอาวุธชีวภาพ คงจะจำกันได้ว่าเมื่อประมาณ 8ปีที่แล้ว ได้เกิดความหวั่นวิตก ต่อการระบาดของเชื้อแอนแทรกซ์ไปทั่วสหรัฐฯ มีผู้ไประสงค์ดีส่งจดหมาย ที่ภายในบรรจุละอองเซลส์สืบพันธุ์เชื้อแอนแทรกซ์ไปยังเจ้าหน้าที่รัฐสภาและสื่อมวลชนหลายแห่ง ทำให้มีผู้เสียชีวิต 5คนและติดเชื้ออีกกว่า 10 คน ที่ทำการไปรษณีย์และอาคารบางส่วนของรัฐสภาถูกปิดเพื่อขจัดสิ่งปนเปื้อน เหตุการณ์ครั้งนั้นทำให้รัฐบาลสหรัฐเรียกตัว ดี.เอ. เฮนเดอร์สันศาสตราจารย์ด้านการแพทย์จากศูนย์ความมั่นคงทางชีวภาพ ในเมืองบัลติมอร์มายังกรุงวอชิงตันเพื่อให้มารับตำแหน่งหัวหน้าศูนย์ฉุกเฉิน เตรียมรับมือการถูกโจมตีด้วยอาวุธชีวภาพ คุณเฮนเดอร์สันบอกว่างานด้านความมั่นคงทางชีวภาพ นอกจากเตรียมรับมือผู้ไม่ประสงค์ดีที่จะใช้เชื้อโรคเช่น แอนแทรกซ์ ไข้ทรพิษ และกาฬโรค เป็นเครื่องมือในการก่อการร้ายแล้ว งานด้านนี้จะต้องพร้อมรับมือกับเชื้อโรคที่มาจากธรรมชาติอีกด้วย หนังสือเล่มใหม่ของคุณเฮนเดอร์สันได้เล่าถึงประสบการณ์ตลอด 50 ปีที่เขาทำงานด้านการสาธารณสุข เขาเริ่มงานสืบสวนเชื้อโรคที่ศูนย์ควบคุมโรคในนครแอตแลนตาและได้รับเลือกเมื่อปี พ.ศ. 2510ให้เป็นผู้นำการรณรงค์ต่อต้านไข้ทรพิษขององค์การอนามัยโลกในระหว่างนี้เขาต้องทำงานใน 50 ประเทศ ด้วยเงินเพียง 2 ล้าน 5 แสนดอลลาร์ แม้ว่าไข้ทรพิษยังคงคร่าชีวิตผู้ติดเชื้อได้ถึง1 ใน 3 แต่คุณเฮนเดอร์สัน เห็นว่า ที่ผ่านมาการรณรงค์ต่อต้านโรคนี้มีประสิทธิภาพ สามารถผลิตวัคซีนราคาถูกและเข็มฉีดยาที่ออกแบบใหม่ ให้สามารถนำวัคซีนเข้าสู่ร่างกายได้อย่างรวดเร็วคุณเฮนเดอร์สันเลือกใช้ยุทธศาสตร์ควบคุมการระบาดของไข้ทรพิษ ด้วยการเข้าไปในสถานที่เกิดการระบาดฉีดวัคซีนแก่ผู้ติดเชื้อ และคนรอบข้างเพื่อตัดตอนการระบาด อย่างไรก็ตาม งานของคุณเฮนเดอร์สันมักเกิดความยุ่งยากซับซ้อน เนื่องจากภูมิประเทศที่ธุรกันดาร อุทกภัย และสงคราม งานของเขามาถึงจุดเปลี่ยนที่อินเดียในปี 2520 โดยเขามุ่งไปที่ภารกิจเฝ้าระวัง และควบคุม คุณเฮนเดอร์สันบอกว่าหลังจากค้นคว้าวิจัยประเทศอินเดีย ทำให้การจัดการต่างๆ ดีขึ้นสามารถเข้าถึงบ้านเรือนในประเทศนี้ได้ถึง 90 % ในเวลา 10 วัน ในปี 2523 องค์การอนามัยโลกประกาศว่าโลกปลอดจากไข้ทรพิษแล้ว แต่ใน 20 ปีต่อมา เมื่อเกิดกระแสภัยคุกคาม จากอาวุธชีวภาพทำให้คุณเฮนเดอร์สันเปิดศูนย์ความมั่นคงทางชีวภาพในเมืองบัลติมอร์ รัฐแมรีแลนด์ด้วยเห็นถึงความสำคัญของการมีห้องทดลอง ที่ใช้วิเคราะห์ และพัฒนาวัคซีนเพื่อรับมือโดยเร็ว เมื่อปี 2545 คุณเฮนเดอร์สันระบุว่า ชาวอเมริกันประมาณ 75 % เสี่ยงได้รับอันตราย หากเกิดการโจมตีด้วยไข้ทรพิษดังนั้นจะต้องรีบผลิตวัคซีนโดยด่วนการตัดสินใจครั้งนั้นทำให้สามารถผลิตวัคซีนไข้ทรพิษได้ 200 ล้านชุดภายในเวลาเพียงปีครึ่งจากปกติที่ต้องใช้เวลาถึง 5 ปี และนี่ก็คือผลงานของดีเอ.เฮนเดอร์สัน ซึ่งเจ้าตัวบอกอยู่เสมอว่า เขาและทีมงานอุทิศตัวเพื่องานนี้เพื่อช่วยชีวิตประชาชน